BioShock 2
BioShock 2 est ludus computatralis vel televisificus apud 2K Marin programmatus et ab 2K Games editus, die 9 Februarii 2010 publicatus. Sequitur ludum BioShock, mense Augusto desinente 2007 publicatum. Fabula agitur in subaquanea urbe "Rapture" nomine, anno 1970, decem annos post res in BioShock gestas. Quae mira et obscura urbs iam a Sofia Lamb regitur. In illo mundo biopunk et dieselpunk cultibus imbuto, lusor agit Big Daddy partem. Eo Big Daddy prototypo "subiecto Delta" nominato, opus est Parvam Sororem ad quam adnexus est invenire. Sicut in primo opere, insunt multi periculosi hostes, ut Magna Soror.